Светско првенство у хокеју на леду 2017 — Дивизија II
Светско првенство дивизије -{II}- у хокеју на леду за 2016. у организацији Међународне хокејашке федерације по 17. пут у овом облику одржало се од 3. до 10. априла 2017, као треће по рангу квалитативно такмичење националних селекција за титулу хокејашког светског првака. На првенству је учестовало 12 екипа подељених у две квалитетне групе са по 6 тимова.

Домаћин турнира групе А је Румунија и град Галац, док се турнир групе Б играо у Окланду на Новом Зеланду.

Победници турнира су Румунија у групи А и Кина у групи Б.

Учесници 
На првенству учествује укупно 12 националних селекција подељених у две квалитетне скупине са по 6 екипа, од којих су 6 из Европе, 3 из Азије, 2 из Океаније, и један тим из Северне Америке.

Новајлије на првенству у 2017. су селекције Румуније која је 2016. испала из Дивизије I, те Турске која је победила на првенству треће дивизије 2016. године (такмичи се у групи Б).

Група А

Група Б

Домаћини турнира 
Одлуке о домаћинима турнира друге дивизије за 2017. донесене су на састанку Извршног одбора ИИХФ-а у Москви 21. маја 2016. године. Кандидати за домаћина турнира групе А били су Галац, Рејкјавик и Београд, а највише гласова чланова одбора добио је румунски представник, док је конкурент новозеландском Окланду у групи Б била турска Анкара.

Турнир групе А 

Такмичење у групи А одржано је у периоду између 3. и 9. априла 2017. године, а све утакмице играле су се у Леденој дворани у румунском Галацију, капацитета око 5.000 седећих места. Турнир се одржавао по једнокружном лигашком бод систему свако са сваким у пет кола. Најбоље рангирана селекција обезбедила је пласман у виши ранг такмичења за наредну годину, односно у Б групу прве дивизије, док последњепласирани тим испада у групу Б друге дивизије.

У односу на претходну годину новајлије у овом рангу такмичења су селекције Румуније, која је као последњепласирана испала годину дана раније из групе Б прве дивизије, те селекција Аустралије која је била најбоља на турниру друге дивизије групе Б годину дана раније.

Селекција домаћина Румуније била је најуспешнија на турниру и са укупно освојених 12 бодова освојила прво место и вратила се у прву дивизију. Сребрна медаља припала је селекцији Аустралије, док је бронзу освојила репрезентација Србије. Српски репрезентативац Доминик Црногорац проглашен је за најбољег одбрамбеног играча турнира. Најбољи голман је Аустралијанац Ентони Кимлин, док је најбољи нападач Чанад Фодор из Румуније.

Утакмице су у просеку гледала по 994 гледаоца, док је по утакмици је у просеку постизано по 6,87 голова.

Судије 
Међународна хокејашка федерација је за такмичење у овој групи делегирала укупно 11 судија, 4 главна и 7 помоћних:

Главне судије
  Аро Бранаре
  Андреа Мошен
  Андреј Шрубок
  Рамон Стеркенс

Линијске судије
  Лодевик Белен
  Маркус Еберл
  Бенас Јакшис
  Стјан Лоснелокен
  Иштван Мате
  Левенте Силард Шико
  Владимир Јефремов

Резултати групе А 
Сатница је по локалном времену (УТЦ+3)

Табела групе А

Појединачна признања 
Одлуком директората турнира за најбоље играче проглашени су:

 Најбољи голман:  Ентони Кимлин
 Најбољи одбрамбени играч:  Доминик Црногорац
 Најбољи нападач:  Чанад Фодор

Турнир групе Б 

Такмичење у групи Б одржано је у периоду између 4. и 10. априла 2017. године, а све утакмице играле су се у леденој дворани -{Paradice Botany Downs}- у новозеландском Окланду, капацитета око 400 седећих места. Турнир се одржавао по једнокружном лигашком бод систему свако са сваким у пет кола. Најбоље рангирана селекција обезбедила је пласман у виши ранг такмичења за наредну годину, односно у А групу другедивизије, док последњепласирани тим испада у трећу дивизију.

У односу на претходну годину новајлије у овом рангу такмичења су селекције Кине, која је као последњепласирана испала годину дана раније из групе А друге дивизије, те селекција Турске која је била најбоља на турниру треће дивизије годину дана раније.

Са свих 5 победа селекција Кине била је најуспешнија на турниру и са освојених максималних 15 бодова освојила прво место и вратила се у прву групу друге дивизије. Сребрна медаља припала је селекцији домаћина Новог Зеланда, док је бронзу освојила репрезентација Израела.

Најбољи голман турнира је Новозеланђанин Рик Пери, најбољи одбрамбени играч је Михаел Козевников из Израела, док је најбољи нападач кинески репрезентативац Џанг Хао.

Утакмице је у просеку гледало по 215гледаоца, док је по утакмици у просеку постизано по 7,53 голова.

Судије 
Међународна хокејашка федерација је за такмичење у овој групи делегирала укупно 11 судија, 4 главна и 7 помоћних:

Главне судије
  Крис Деверт
  Скот Фергусон
  Кенџи Косака
  Гинтс Звјердитис

Линијске судије
  Чаe Јунг-џинг
  Џастин Корнел
  Тајлер Хеслмор
  Едвард Хауард
  Николас Ли
  Фредерик Монаје
  Сотаро Јамагучи

Резултати групе Б 
Сатница је по локалном времену (УТЦ+12)

Табела групе Б

Појединачна признања 
Одлуком директората турнира за најбоље играче проглашени су:

 Најбољи голман:  Рик Пери
 Најбољи одбрамбени играч:  Михаел Козевников
 Најбољи нападач:  Џанг Хао

Види још 
 Светско првенство у хокеју на леду
 Светско првенство у хокеју на леду 2017.
 Светско првенство у хокеју на леду 2017 — Дивизија I
 Светско првенство у хокеју на леду 2017 — Дивизија III
 Хокеј на леду

Референце

Спољашње везе 

 Службена веб презентација ИИХФ
 Сатница и резултати групе А
 Сатница и резултати групе Б

Светска првенства у хокеју на леду
Хокеј на леду у Румунији
Хокеј на леду на Новом Зеланду
Хокеј на леду у 2017.